શરૂઆત આપવીતીથીગુજરાતના ખેરાલુ ગામની એક યુવતી ખેરાલુના પોલીસ મથકે તે હાંફળીફાંફળી દોડી આવી અને કહ્યું, ‘મને બચાવી લો, પ્લીઝ! હું માંડ માંડ એક નરાધમની કેદમાંથી ભાગી છું.’ પોલીસ અધિકારીએ શાંત થઈને આખી વાત કહેવા સૂચન કર્યું. યુવતીએ થોડી વાર નિરાંતના શ્વાસ લઈ, પાણી પીને કહ્યું, ‘સાહેબ મારું નામ રોહિણી છે. ઝારખંડની વતની છું, મારા પિતાને ટીબી થયો હોવાથી કામ કરી શકતા નથી. પરિવારનું ગુજરાન મારો ભાઈ ચલાવતો હતો. ત્યારે અમે સુખી હતા, પરંતુ ભાઈ દારૂની લતમાં માંદો પડી મૃત્યુ પામ્યો. એ પછી મારે માતા સાથે ખેતમજૂરી કરવા જવું પડતું હતું ત્યારે માંડ ખાવા જોગું મળી રહેતું હતું, પરંતુ પિતાની માંદગીનો સરખો ઇલાજ પણ કરાવી શકાય એમ નહોતો.